নবান্নের পর নেতাজি ইন্ডোর। সংখ্যালঘু উন্নয়ন নিয়ে ফের রাজ্য সরকারের বিরুদ্ধে তোপ ত্বহা সিদ্দিকির। ভরা স্টেডিয়ামে ফুরফুরা শরিফের পীরজাদার অভিযোগ, ঠিকমত কাজ করছেন না সংখ্যালঘু দফতরের আধিকারিকরা। অভিযোগ উড়িয়ে মুখ্যমন্ত্রী অবশ্য অফিসারদের পাশেই দাঁড়িয়েছেন।
 ওয়েব ডেস্ক: নবান্নের পর নেতাজি ইন্ডোর। সংখ্যালঘু উন্নয়ন নিয়ে ফের রাজ্য সরকারের বিরুদ্ধে তোপ ত্বহা সিদ্দিকির। ভরা স্টেডিয়ামে ফুরফুরা শরিফের পীরজাদার অভিযোগ, ঠিকমত কাজ করছেন না সংখ্যালঘু দফতরের আধিকারিকরা। অভিযোগ উড়িয়ে মুখ্যমন্ত্রী অবশ্য অফিসারদের পাশেই দাঁড়িয়েছেন। তৃণমূল সরকার ক্ষমতায় আসার পর থেকে সংখ্যালঘু সম্প্রদায়ের জন্য যে যে  উদ্যোগ নিয়েছে তার খতিয়ান তুলে ধরতেই অনুষ্ঠান। ভিড়ে ঠাসা নেতাজি ইন্ডোর স্টেডিয়াম। কিন্তু শুরু থেকেই পারষ্পরিক তরজায় জড়িয়ে গেলেন ত্বহা সিদ্দিকি এবং মুখ্যমন্ত্রী।  মুখ্যমন্ত্রীর কাজ করার ইচ্ছে রয়েছে। তাঁর দফতরের গাফিলতিতেই তা হচ্ছে না। এমাসেরই গোড়ার দিকে নবান্নে অভিযোগ করেন ফুরফুরা শরিফের পীরজাদা। সোমবারও একই সুর শোনা গেল তাঁর গলায়। এবার নিশানায় সংখ্যালঘু দফতরের আধিকারিকরা।